مقننہ
مقننہ Legislature انگریزی وہ جماعت یا مجلس ہوتی ہے جو قوانین بناتی ہے اس میں ترامیم کرتی ہے یا پہلے سے بنائے گئے قانون کو ختم کرتی ہے مقننہ کے پاس بہت سے اختیارات ہوتے ہیں جن کو بروئے کار لا کر یہ قانون سازی کرتی ہے کسی بھی ریاست کے معاملات کی انجام دہی میں بنیادی کردار ادا کرنے والے تین بڑے اہم ادارے ہوتے ہیں ان میں سے پہلا ادارہ قانون سازی کرنے والا یعنی مقننہ ہے دوسرا مقننہ کے بنائے ہوئے قوانین کو ان کی روح کے مطابق نافذ کرنے اور انتظام مملکت چلانے والا ادارہ یعنی انتظامیہ ہے ریاست کا تیسرا بڑا ادارہ عدلیہ ہے جس کا مقصد ریاست میں عدل و انصاف فراہم کرنا ہے حکومت کی اعلی کارکردگی کا دارومدار اور انحصار بھی نظام عدل و انصاف پر بھی ہوتا ہے ریاست میں ایک فرد اور دوسرے فرد کے درمیان حقوق و فرائض کا توازن قائم رکھنا اور ان کے درمیان عدل و انصاف قائم کرنا عدلیہ کی بنیادی ذمہ داری ہوتی ہے انصاف قائم کرنے والی اقوام ہی دنیا میں سرخرو و سربلند رہتی ہیں اور ترقی کرتی ہیں